Pre 8.roč.

Záverečné opakovanie

***Ukážka 1***

Naši dávni predkovia sa skrývali pred nečasom a šelmami v tmavých jaskyniach. Časom sa naučili stavať obydlia, a tak mohli osídľovať aj tie končiny, kde neboli prírodné úkryty. Eskimáci sa naučili stavať iglu, príbytok zo snehových a ľadových kvádrov, dokonca aj v ľadových pustatinách Arktídy.

Typ domov určujú miestne materiály a klimatické podmienky. Napríklad domy v Alpách majú strmé strechy, aby sa mohli zbaviť ťažkej vrstvy snehu, ktorý v zime napadne.

Moderné domy sú zložité konštrukcie. V ich múroch sú uložené potrubia a káblové siete, ktoré slúžia na prívod vody a energie a na odvádzanie tekutého i tuhého odpadu. V strednom Turecku však niektorí ľudia ešte i dnes žijú v jaskynných príbytkoch podobných tým, ktoré poskytovali úkryt pravekým ľuďom. ***(Detská ilustrovaná encyklopédia: Svet vedy a techniky; upravené.)***

**1. Vyznač, ktoré tvrdenie z textu** ukážky1 **vyplýva.**

a) Z moderných domov sa potrubím odvádza iba tekutý odpad.

b) Ľudia si stavajú obydlia podľa klimatických podmienok.

c) Vo východnom Turecku žijú aj dnes niektorí ľudia v jaskynných príbytkoch.

d) Domy v Alpách majú rovné strechy, aby sa sneh na nich mohol udržať.

**2. Vyznač slohový postup, ktorý sa uplatňuje** v ukážke1

a) v ukážke sa uplatňuje rozprávací slohový postup

b) v ukážke sa uplatňuje opisný slohový postup

c) v ukážke sa uplatňuje informačný slohový postup

d) v ukážke sa uplatňuje výkladový slohový postup

**3.** **Urči v prvej vete** ukážky1 **slovné druhy podčiarknutých slov.**

*Naši dávni predkovia sa skrývali pred nečasom a šelmami v tmavých jaskyniach.*

a) zámeno, podstatné meno, sloveso, príslovka, predložka

b) podstatné meno, prídavné meno, sloveso, podstatné meno, spojka

c) zámeno, prídavné meno, sloveso, podstatné meno, spojka

d) zámeno, príslovka, sloveso príslovka, spojka

**4. Medzi združené pomenovania nepatrí:**

a) benzínová pumpa

b) dychová hudba

c) kokosové rezy

d) ostrý nôž

**5. Vyber správne vysvetlenie frazeologizmu** ROBOTA MU SMRDÍ**:**

a) chcel by pracovať v inom prostredí

b) pracuje v zapáchajúcom prostredí

c) nechce sa mu pracovať

d) chcel by pracovať na čerstvom vzduchu

**6. Medzi pranostiky patrí:**

a) Medardova kvapka štyridsať dní kvapká

b) aká matka, taká Katka

c) mlieko mu tečie po brade

d) prázdna hlava

**7. Ktorá dvojčlenná veta je neúplná?**

a) Janko má len päť rokov.

b) Texty sú príliš náročné.

c) Žiaden experiment nie je zbytočný.

d) Toto sa nikdy nenaučím.

**8. Medzi jednočlenné vety patrí veta:**

a) Nevládzeš? b) Môžeme vstúpiť? c) Chcem už spať. d) Rozvidnieva sa.

**9. Vetný základ môže byť:**

a)vyjadrený alebo nevyjadrený c)slovesný alebo neslovesný

b)akostný alebo vzťahový d)základný alebo vedľajší

**10. V 1. vete ukážky je prisudzovací sklad:**

*Naši dávni predkovia sa skrývali pred nečasom a šelmami v tmavých jaskyniach.*

a)naši predkovia c) predkovia sa skrývali

b) dávni predkovia sa skrývali d) skrývali sa v jaskyniach

**11. Vo vete -** Ovládaš potrebné predpisy? **- je predmet**:

a) viacnásobný b) rozvitý c) jednoduchý d) nie je tam predmet

**12. Vo vete -** V utorok ma budú operovať. **- sa nachádza príslovkové určenie:**

a) času b) spôsobu c) príčiny d) miesta

**13.** Martin, náš najlepší študent, vyhral súťaž**. - prístavok vo vete je vyjadrený slovom/slovami:**

a) Martin b) náš najlepší študent c) vyhral súťaž d) olympiádu

**14. Dielo** Osudy a cesty grófa M.A.Beňovského **zaraďujeme medzi literárny žáner nazývaný:**

a) dráma b) muzikál c) denník d) román

**15. Ktorý učenec bol polyhistorom a dostal prívlastok " Veľká ozdoba Uhorska"?**

a) Matej Bel b) Vojtech Zamarovský c) Matúš Kučera d) Laco Zrubec

**16. V ktorom storočí prišli solúnski bratia na územie Veľkej Moravy?**

a) v 7.storočí b) v 6.storočí c) v 9.storočí d) v 8.storočí

**17. Jedným zo zakladateľov vedecko - fantastickej literatúry a vizionárom cesty na Mesiac bol:**

a) Matúš Kučera b) Joe Alex c) Matej Bel d) Jules Verne

**18. Voľný verš:**

a) používa pravidelný rým a rytmus

b) nepoužíva pravidelný rým a rytmus

**19. Uveď autora a názov textu, z ktorého je nasledujúca ukážka:**

*Ukážka 2*

*Zleteli orly z Tatry, tiahnu na podolia,*

*ponad vysoké hory, ponad rovné polia;*

*preleteli cez Dunaj, cez tú šíru vodu,*

*sadli tam za pomedzím slovenského rodu.*

a) S.Chalupka: Mor ho!

b) A.Sládkovič: Marína

c) P.O.Hviezdoslav: Rastislav

d) Ľ. Štúr: Rozlúčenie

**20. Rým v  štvorverší ukážky 2 je:**

a) združený

b) striedavý

c) obkročný

d) prerývaný

Spolu: 20 bodov